Universis presentes litteras inspecturis, Bartholomeus, Dei permissione Sancti Benedicti Floriacensis humilis abbas, totusque ejusdem loci conventus, salutem in Domino. Noverit universitas vestra quod cum inter nos, ex una parte, et Gaufridum, majorem nostrum de Sumcampo, ex altera, super quibusdam consuetudinibus quas idem Gaufridus in grangia nostra et territorio de Sumcampo petebat, et nos ab invicem petebamus, contentio diutius durasset, tandem, mediante nobili viro Amaurico, comite Montisfortis, et aliis bonis viriis in hanc pacis formam convenimus, videlicet quod dictus Gaufridus et uxor ejus et filius ejus Galterus justitiam suam integraliter cum omnibus pertinentiis suis nobis [et] ecclesiae nostrae in perpetuum quittaverunt, nisi solummodo ea quae nos ipsi Gaufrede et haeredibus suis in feodum ligium in perpetuum habenda concessimus, que et presentibus litteris fecimus annotari, videlicet totum herbergagium suum, sicut se comportat, cum proprisia sua, scigagium suum, sicut se comportat, cum proprisia sua, scilicet cum virgulto et fossatis, et prata sua et omnes terras suas quas tenebat de feudo majoriae, et sex arpentos terre que sita sunt juxta carreriam et juxta...., de quibus terragium habere solebamus, nec terragium nec aliud a modo poterimus reclamare, hospites etiam feodarios et sensuarios quos dictus Gaufredus possidebat et campipartum vinearum quas idem Gaufredus percipiebat et medietatem vinorum terragiorum grangie nostre quam in territorio nostro de Sumcampo, ubi nobis ad utilitatem et comodum cedere videbimus, quandocumque nobis placuerit, confirmemus, de quibus terragiis sibi et nobis conservandis, scilicet custos in feodo ligio molendinum de Becherel et unum modium bladi quem nos in eodem molendino percipere solebamus et centum arpenta bosci ad perticam que sita sunt, scilicet sexaginta et duo juxta nemus de Baudricurte et triginta et octo juxta Lorreous que poterat essartare et voluntatem ejus facere, et tres modios hybernagii in grangia nostra annuatim percipiendos, et usagium suum ad ardendum et aedificandum et ad faciendum clausuras et etiam ad pastum animalium in omnibus locis nostris, excepta haia de Malo Pertusso, in quibus nullum jus habebat vel usuagium et sextum denarium in venditione nemorum nostrorum quandocumque ea vendi contigerit, excepta haia de Malo Pertusso, et propter hoc non peterit ipse vel heredes sui aliquatenus impedire, quin disrumpamus nemora et quin de ipsis sicut dictus comes Montisfortis voluntatem suam faciat disrumpendi, et nos similiter voluntatem nostram sine aliqua contradictione faciemus. Quando etiam prior noster tam... de molendinis, scilicet de Boterranie et de Maiere (?), partes suas capiet, idem Gaufredus vel heredes sui in... se sertio recipietur, ita tamen quod si idem... prior denarios vel aliud pro dictis partibus accipiet dictus Gaufredus vel heredes sui in nobis homagium facient, tertiam partem habebit, praeterea totam plateam nostram quas habebamus sitam inter Clarum fontem et Sanctum Remigium de Landis, eisdem Gaufredo et heredibus suis concessimus et census quos de eadem platea habebamus, et etiam tres solidos et dimidium censuales quos... de Claro fonte debent annuatim. Volumus tamen quod salvas nostras decimas habeamus et justitias ad nos pertinentes, et dictus miles et heredes sui salvas habeant justitias suas in terris suis. Haec omnia que suprascripta sunt eidem Gaufredo et heredibus suis in perpetuum concedimus et de iis ipsum in homagium ligium recepimus, et ipse et dicta Agatha uxor sua et filius suus Galterius, tactis sacrosanctis evangeliis, juraverunt quod contra quittationem nobis factam ab ipsis de majoria et pertinentiis venire de cetero per se vel alium non presumerent. Si vero de hiis quae pertinent ad feodum contentionem suboriri contigerit, dictus Gaufredus et heredes sui justitiabunt per nos sicut per dominum suum ligium sibi debetur; et ut haec omnia in perpetuum habeant firmitatem, presentem cartam sigillorum nostrorum munimine fecimus roborari.